CELEX: C2005/106/81
Language: et
Date: 2005-04-30 00:00:00
Title: Kohtuasi T-95/05: Jean Dehon'i 14. veebruari 2005. aasta hagi Euroopa Parlamendi vastu

30.4.2005   
            
            
               ET
            
            
               Euroopa Liidu Teataja
            
            
               C 106/40
            
         Jean Dehon'i 14. veebruari 2005. aasta hagi Euroopa Parlamendi vastu
   (Kohtuasi T-95/05)
   (2005/C 106/81)
   Kohtumenetluse keel: prantsuse
   Jean Dehon, elukoht Hagen (Luksemburg), esitas 14. veebruaril 2005 Euroopa Ühenduste Esimese Astme Kohtule hagi Euroopa Parlamendi vastu. Hageja esindajad on advokaadid Sébastien Orlandi, Xavier Martin M., Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada Euroopa Parlamendi 29. aprilli 2004. aasta otsus teise isiku nimetamise kohta prantsuse tõlkeosakonna juhataja asetäitja ametikohale;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Käesoleva asja hageja vaidlustab ametisse nimetava asutuse keeldumise toetada tema kandidatuuri prantsuse tõlkeosakonna juhataja asetäitja ametikohale. Valitud kandidaat nimetati ametisse sisekonkursi teadaande LA/113 (vaba ametikoha teadaanne nr 9192) avaldamise järel.
   Oma väidete toetuseks viitab hageja EÜ asutamislepingu artikli 233 ja personalieeskirjade artikli 29 lõike 1 rikkumisele, ametikohal edasijõudmise õiguse rikkumisele, samuti põhjendamiskohustuse rikkumisele.
   Seoses sellega väidab ta täpsemalt järgmist:
   
               —
            
            
               Vaidlusalune ametisse nimetamine toimus ilma hageja kandidatuuri kaalumiseta.
            
         
               —
            
            
               Erinevate ametikohtade täitmiseks ettenähtud menetluste eelistamise järjekorda, mis tuleneb personalieeskirjade artiklist 29, ei võetud arvesse.
            
         
               —
            
            
               Otsuse puudumine hageja kandidatuuri osas edutamise/üleviimise menetluse raames on eriti tõsine, kuna asjaomase ametikoha täitmise menetluse suhtes on 15. novembril 2000 tehtud tühistamisotsus kohtuasjas T-261/99: Dehon v. Euroopa Parlament. Selle otsuse täitmine pidi hõlmama sellise olukorra taastamist, nagu see oli enne esimese kohtu poolt kritiseeritud asjaolude ilmnemist.